نبی ایله هجر نبی نین والیدئین‌لری وفات ائدندن سونرا ائولنمیشدیلر. عاییله‌لرین ایقتیصادی جهتدن فرقلی دورومدا اولمالاری بیر-بیرینی سئون ایکی گنجین عاییله قورماسینا مانع اولا بیلمه‌میشدیر. تزار حؤکومتی و یئرلی مأمورلار نبی‌نی اله کئچیرمک اوچون دفعه لرله هجری قازاماتا سالسالار دا، ایستکلرینه نایل اولا بیلمه‌میشلر. سونرادان هجر ده نبی نین دسته‌سینه قوشولاراق اونون ان یاخین سیلاحداشینا چئوریلمیشدیر.